《吴民女》
宋代·陈润道

吴民嗜钱如嗜饴，天属之爱亦可移。
养女日夜望成长，长成未可为民妻。
百金求师教歌舞，便望将身赡门户。
一家饱暖不自怜，傍人视之方垂涎。
朱门列屋争妍丽，百计逢迎主人意。
常时疏弃自悲啼，一旦承恩多妒忌。
古人怕为荡子妇，夜夜孤眠泪如雨。
今人甘为贵人妾，得意失意花上月，
荡子不归宁空房。主人喜怒多不常。

作者简介：陈润道，天台（今属浙江）人（《宋诗纪事》卷七二）。